 Maịka 1  Nke a bụ okwu Jehova nke ruru Maịka onye Moreshet ntị, nke a gwara ya nọhụụ banyere Sameria na Jeruselem noge ọchịchị Jotam, Ehaz, Hezekaya, bụ ndị eze Juda:Geenụ ntị, ndị dị iche iche, unu niile; ṅaa ntị, gị ụwa na ihe jupụtara nime gị, ka Ọkaakaa Onyenwe anyị Jehova bụrụ onye akaebe megide unu, ka Jehova si nụlọ ya dị nsọ gbagide unu akaebe.Nihi na, lee! Jehova si nebe obibi ya na-apụta, ọ ga-agbadatakwa wee zọda ebe niile dị elu nke ụwa.Ugwu niile ga-agbaze nokpuru ụkwụ ya, ndagwurugwu niile ga-agbawasị, dị ka mgbá aṅụ nke ọkụ gbazere, dị ka mmiri a wụpụrụ nebe kpọdara akpọda.Ọ bụ nnupụisi Jekọb mere ihe a niile ji na-eme, ọbụna nihi mmehie nke ụlọ Izrel. Gịnị bụ nnupụisi Jekọb? Ọ bụghị Sameria? Gịnịkwa bụ ebe ndị dị elu nke Juda? Ọ bụ na ha abụghị Jeruselem?M ga-emekwa ka Sameria bụrụ mkpọmkpọ ebe nke dị nọhịa, ebe a na-akọ ubi vaịn; m ga-awụbakwa nkume ya na ndagwurugwu, m ga-agbakwa ntọala ya ọtọ.A ga-akụrikwa ihe oyiyi ya a pịrị apị, kpọọkwa onyinye niile e ji kwụọ ya ụgwọ ọkụ; m ga-ebibikwa arụsị ya niile. Nihi na o si nihe ọ gbatara nakwụna nweta ha, ọ bụkwa nihe a gbatara nakwụna ka ha ga-alaghachi.Nihi nke a, m ga-akwa ákwá arịrị, tiekwa mkpu ákwá; m ga-agba ụkwụ efu, gbarakwa ọtọ na-ejegharị. M ga na-eti mkpu dị ka nkịta ọhịa, na-erukwa uju dị ka nne enyí nnụnụ.Nihi na ọnyá dị ya nahụ adịghị ala ala; nihi na o rutewo Juda, ihe otiti ahụ erutewokwa nọnụ ụzọ ámá nke ndị m, ruo Jeruselem.Unu akọla ya na Gat; unu akwala ákwá ma ọlị.Gị nwaanyị nke bi na Shefia, gbara ọtọ, jirikwa ihere si nala gị pụọ. Nwaanyị nke bi na Zea apụbeghị. Iti mkpu arịrị nke Bet-izel ga-anara unu ebe ọ ga-eguzo.Nihi na nwaanyị nke bi na Merọt echerewo ka o nweta ihe ọma, ma ihe ọjọọ esiwo nebe Jehova nọ bịakwasị ọnụ ụzọ ámá Jeruselem.Kegide ìgwè ịnyịnya nụgbọ, gị nwaanyị nke bi na Lekish. Ọ bụụrụ ada bụ Zayọn mmalite mmehie, nihi na ọ bụ nime gị ka a hụrụ nnupụisi Izrel.Ị ga-enye Moreshet-gat onyinye ọ ga-eji lawa. Ụlọ niile dị nAkzib bụụrụ ndị eze Izrel ihe aghụghọ.M ga-ezitere gị onye ga-anapụ gị ihe onwunwe gị, gị nwaanyị nke bi na Marisha. Ebube Izrel ga-eru Adọlam.Mee onwe gị isi nkwọcha, kpụchapụ ntutu gị nihi ụmụ gị ndị na-eme gị obi ụtọ nke ukwuu. Mee ka isi nkwọcha gị sakwuo mbara dị ka nke udele, nihi na e siwo nebe ị nọ dọrọ ha nagha. 